ASW เข้าซื้อหุ้น “โบทานิก้า” 30% ต่อยอดพัฒนาอสังหาฯ
ASW ส่ง “ซินเนอจี้ เอสเตท” เข้าซื้อหุ้น “โบทานิก้า แกรนด์ อเวนิว” สัดส่วน 30% เพื่อสนับสนุนและต่อยอดธุรกิจพัฒนาอสังหาริมทรัพย์
ASW ส่ง “ซินเนอจี้ เอสเตท” เข้าซื้อหุ้น “โบทานิก้า แกรนด์ อเวนิว” สัดส่วน 30% เพื่อสนับสนุนและต่อยอดธุรกิจพัฒนาอสังหาริมทรัพย์
15 ธ.ค. 2565

บริษัท แอสเซทไวส์ จำกัด (มหาชน) หรือ ASW เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า เมื่อวันที่ 12 ธันวาคม 2565 ได้มีมติอนุมัติให้ บริษัท ซินเนอจี้ เอสเตท จำกัด ซึ่งเป็นบริษัทย่อยของบริษัท เข้าลงทุนในหุ้นสามัญของ บริษัท โบทานิก้า แกรนด์ อเวนิว จำกัด จำนวน 900,000 หุ้น คิดเป็นสัดส่วนร้อยละ 30 ของทุนจดทะเบียน โดยมีวัตถุประสงค์เพื่อสนับสนุนและต่อยอดธุรกิจพัฒนาอสังหาริมทรัพย์ของบริษัท
ทั้งนี้โบทานิก้าฯ เป็นหนึ่งในผู้พัฒนาอสังหาริมทรัพย์รายใหญ่ประเภท LUXURY VILLAS ของจังหวัดภูเก็ต ประกอบกิจการพัฒนาโครงการอสังหาริมทรัพย์เพื่อขายและเพื่อเช่าซื้อระยะยาว ซึ่งผลสำเร็จของการเข้าลงทุนในหุ้นสามัญดังกล่าว จะทำให้โบทานิก้าฯ มีสภาพเป็นบริษัทร่วมของบริษัท
